શનિવારે રાત્રીના સુમારે ,ભિલોડા શહેરના મેઈન બજારમાં આવેલી ૫ દુકાનોમાં તસ્કરો ત્રાટકી લાખ્ખો રૂપિયાની ધાડ પાડી આરામથી રફુચક્કર થતા ભારે ચકચાર મચી છે ભિલોડાના કેશવ માર્કેટમાં કાવ્યા મોબાઈલ,અંબિકા મટેરીયલ , સીએનજી પંપ નજીક આવેલ બજાજ ઓટો શોરૂમ માં અને આકાર કોમ્પ્લેક્ષમાં આવેલી બે દુકાનોમાં ધાડપાડુઓ ત્રાટકી શટરના તાળા તોડી અને એક દુકાનમાં વેન્ટિલેશનની જાળીમાં બાકોરું પાડી   દુકાનોમાં પ્રવેશી દુકાનમાં રાખેલ રોકડ રકમ સહીત મુદ્દામાલ ની ચોરી કરી દુકાનોમાં રાખેલ માલસામાન નીચે નાખી દઈ તોડફોડ કરી ફરાર થઈ જતા દુકાન માલિકોને ખબર પડતા વહેલી સવારે દુકાને દોડી આવી કેટલા રૂપિયાની  ચોરી થઈ તેનો તાગ મેળવવા મથામણ કરી હતી ભિલોડા બજારમાં સપ્તાહમાં બીજીવાર બજારમાં તસ્કરોએ દુકાનોમાં ધાડ પાડતા વેપારીઓ અને નગરજનોમાં ફફડાટ ફેલાયો છે નાઈટ પેટ્રોલિંગ સઘન બનાવવા અને છાસવારે ચોરી,લૂંટ ની ઘટનાઓને અંજામ આપતા આરોપીઓને દબોચી લેવામાં આવેની માંગ પ્રબળ બની છે.